වර්තමානයේ ඇතැම් ජනමාධ්‍ය සිය වගකීම් පැහැර හරිමින් ජනතාව නොමඟ යැවීමට උත්සාහ ගන්නා බවත්, සත්‍ය හෙළි කිරීමට වඩා සෑම දෙයක්ම විවේචනය කිරීමට උත්සාහ ගන්නා බවත් යාපනය දිස්ත්‍රික් සංවර්ධන කමිටුවේ සම සභාපති කර්මාන්ත හා කුඩා ව්‍යවසාය අමාත්‍ය ඩග්ලස් දේවානන්දා මහතා පැවැසීය.ඊයේ (11) පෙරවරුවේ යාපනය දිස්ත්‍රික් ලේකම් කාර්යාලයේ පැවැති මාධ්‍ය සම්මන්ත්‍රණය අමතමින් ඒ මහතා එසේ පැවැසීය.එහිදී වැඩිදුරටත් කරුණු සඳහන් කළ දේවානන්දා මහතා සිංහල හා ඉංග්‍රීසි මාධ්‍යයන්ට වඩා දෙමළ මාධ්‍ය වැරදි මාර්ගයේ ගමන් කරන බවත් ඇතැම් දෙමළ මාධ්‍ය රජයෙන් විශාල ලෙස දුරස් වී කටයුතු කරන බවත් සඳහන් කළේය.පසුගියදා යාපනයේ පැවැත්වූ විශේෂ රාජ්‍ය උත්සවයක් ආවරණය කිරීමට කිසිදු දෙමළ මාධ්‍යයකින් නොපැමිණි බව පැවැසූ ඒ මහතා චෝදනා පිළිගත හැකි වන පරිදි වි‍වේචනය කිරීමත්, නිරතුරුවම සත්‍ය හා හිතට එකඟව තමන් වාර්තා කරන ප්‍රවෘත්තිය සැපයීම ජනමාධ්‍යවේදියා සතු වගකීම බවත් කීය.යාපනය දිස්ත්‍රික්කයේ වත්මන් සංවර්ධන ක්‍රියාදාමය හා මාධ්‍යවේදීන්ගේ කාර්යභාරය යන මැයෙන් රජයේ ප්‍රවෘත්ති දෙපාර්තමේන්තුව විසින් සංවිධානය කරන ලද මෙම සම්මන්ත්‍රණය ඇමැතූ රජයේ ප්‍රවෘත්ති අධ්‍යක්ෂ ජනරාල් ‍මහාචාර්ය ආරියරත්න ඇතුගල මහතාඅද යාපනයේ ඇති වී තිබෙන සංවර්ධනය කොළඹට සමානයි.